

Broj: 02-1- \*\*\*\* -1/21

Sarajevo, 13.04.2021. godine

Na osnovu člana 135. Zakona o visokom obrazovanju ("Službene novine Kantona Sarajevo" broj 33/17, 35/20, 40/20), i člana 104. Statuta Univerziteta u Sarajevu, Mišljenja Ministarstva za nauku, visoko obrazovanje i mlade Kantona Sarajevo broj 27/02-02-2897-8/21 od 10.03.2021. godine, na sjednici Vijeća Fakulteta od 03.04.2021. godine, po prethodnoj saglasnosti sekretara donesen je

**PRIJEDLOG ODLUKE**

**O utvrđivanju dopune prijedloga teksta Pravilnika o unutrašnjoj organizaciji i sistematizaciji radnih mjesta Fakulteta političkih nauka UNSA**

**I** - Utvrđuje se dopuna prijedloga teksta Pravilnik o unutrašnjoj organizaciji i sistematizaciji radnih mjesta Fakulteta političkih nauka Univerziteta u Sarajevu (u nastavku: Pravilnik o sistematizaciji Fakulteta), u dijelu koji se odnosi na nazive radnih mjesta, uvjete za obavljanje poslova i broj izvršilaca, a u skladu sa Mišljenjem Ministarstva za nauku, visoko obrazovanje i mlade Kantona Sarajevo broj 27/02-02-2897-8/21 od 10.03.2021.

**II** - Sastavni dio ove odluke je Pravilnik o unutrašnjoj organizaciji i sistematizaciji radnih mjesta Fakulteta političkih nauka Univerziteta u Sarajevu.

**III** - Odluka stupa na snagu danom donošenja.

**Obrazloženje:** Ministarstvo za nauku, visoko obrazovanje i mlade uputilo je po zahtjevu Univerziteta u Sarajevu, dana 10.03.2021. godine Mišljenje na Prijedlog pravilnika o unutrašnjoj sistematizaciji i organizaciji radnih mjesta Fakulteta političkih nauka Univerziteta u Sarajevu. U istom je navedeno da je Pravilnik o sistematizaciji Fakulteta izrađen uz primjenu principa funkcionalne integracije Univerziteta u Sarajevu, a posebno u odnosu na ekonomsko-finansijske, administrativno-pravne, studijsko-analitičke, stručno-operativne, informaciono-dokumentacione i druge poslove koji se odvijaju na Fakultetu političkih nauka. Dato Mišljenje uslovljeno je dopunom Prijedloga pravilnika u dijelu koji se osnosi na nazive radnih mjesta, uvjete za obavljanje poslova i broj izvršilaca, pa je data instrukcija Fakulteta za usklađivanje i korigovanje Prijedloga. Slijedom navedenog, donesena je Odluka kao u izreci.

**DEKAN**

Akt obradila: Adila Odobašić

Akt kontrolisao i odobrio: prof.dr. Elvis Fejzić \_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Prof.dr. Sead Turčalo**

**Dostaviti:**

1. Materijal za Vijeće FPN UNSA;
2. Služba za pravne i opće poslove UNSA;
3. Sekretar Fakulteta;
4. a/a